turjo4nis/wikipedia-bn-dump-20250701 huggingface dataset:
প্রমোদ কুমার শতপথী

সহকারী কমান্ড্যান্ট প্রমোদ কুমার শতপথী, এসি ছিলেন ওড়িশা স্পেশাল সশস্ত্র পুলিশের স্পেশাল অপারেশন গ্রুপের একজন পুলিশ অফিসার, যা ভারতের ওড়িশা পুলিশের অধীনে আসে। তিনি মরণোত্তর ভারতের সর্বোচ্চ শান্তিকালীন বীরত্বের পুরস্কার অশোক চক্র দ্বারা ভূষিত হন।

২০০৮ সালের ১৫ ফেব্রুয়ারির রাতে ভারতের ওড়িশার ভুবনেশ্বর ও তার আশেপাশের বিভিন্ন স্থানে প্রায় ৫০০ সশস্ত্র নকশাল পুলিশকে আক্রমণ করে। এই সংবাদ শুনে, শ্রী শতপথী মাত্র ২০ জন উপলব্ধ পুলিশকর্মী নিয়ে নয়াগড়ের জঙ্গলের অভ্যন্তরে পৌঁছেছিলেন এবং লুকিয়ে থাকা জঙ্গিদের উপর আক্রমণ শুরু করেছিলেন। পরবর্তী লড়াইয়ে, শ্রী শতপথী সাহসের সাথে এই অভিযানের নেতৃত্ব দিয়েছিলেন কিন্তু শেষ পর্যন্ত তিনি শহীদ হন।

অশোক চক্র পুরস্কার প্রাপ্ত 
এই সাহসী কাজের জন্য তিনি মরণোত্তরভাবে ২৬ ফেব্রুয়ারি ২০০৯ এ  ভারতের সর্বোচ্চ বীরত্বের পুরস্কার  অশোক চক্র দ্বারা ভূষিত হন।

তথ্যসূত্র 

অশোকচক্র
নকশালপন্থী-মাওবাদী বিদ্রোহ
অশোক চক্র পদকপ্রাপ্ত
জন্মের বছর অনুপস্থিত
২০০৮-এ মৃত্যু
কারেন্টস

কার্রেন্টস অস্ট্রেলীয় বহু-বাদ্যযন্ত্রী কেভিন পার্কারের সাইকাইডেলিক সংগীত প্রকল্প টেম ইম্পালার তৃতীয় স্টুডিও অ্যালবাম। এটি মডুলার রেকোর্ডিংস এবং ইউনিভার্সাল মিউজিক কর্তক ১৫ই জুলাই ২০১৭ সালে অস্ট্রেলিয়ায় প্রকাশিত হয়েছিল। যুক্তরাষ্ট্রে এটি ইন্টারস্কোপ রেকর্ডস এবং ফিকশন রেকর্ডস প্রকাশ করেছিল, ক্যারোলিন ইন্টারন্যাশনাল এটি অন্যান্য আন্তর্জাতিক অঞ্চলে প্রকাশ করেছিল। রেকর্ডিং ষ্টুডিওতে, পার্কার বরাবরের মতো প্রকল্পটির সমস্ত সংগীত লেখেন, রেকর্ড করেন, সম্পাদনা করেন এবং উৎপাদন করেন। অ্যালবামটি অস্ট্রেলিয়ায় এক নম্বরে, যুক্তরাজ্যে তিন নম্বরে এবং যুক্তরাষ্ট্রে চার নম্বরে আত্মপ্রকাশ করে, টেম ইম্পালার সেরা চার্টিং রিলিজে পরিণত হয়।অ্যালবামটি সমালোচকদের থেকে ব্যাপক প্রশংসা লাভ করে। মার্কিন সংগীত প্রকাশনা "পিচফোর্ক" আলবামটিকে ২১শ শতাব্দীর অন্যতম সেরা রক অ্যালবাম হিসেবে স্বীকৃতি দিয়ে একে ১০০ -তে ৯৩ (অথবা ৯.৩/১০) রেটিং দেয়। ২০১৫ এর এআরআইএ সংগীত পুরস্কারে কার্রেন্টসকে বছরের সেরা রক অ্যালবাম ঘোষণা করা হয়। একই বছর এলবামটি গ্র্যামি অ্যাওয়ার্ড এ সেরা অল্টারনেটিভ রক অ্যালবাম হিসাবে মনোনয়ন পেয়েছিলো। কার্রেন্টস এর ওপেনিং ট্র্যাক "লেট ইট হ্যাপেন" বহু সংগীত সমালোচক ও প্রকাশনীর ২০১৫ এর সেরা সংগীত তালিকায় স্থান পায়। পিচফোর্ক এর ইয়ান কোহেন সংগীতটিকে "বেস্ট নিউ ট্র্যাক" উপাধিতে ভূষিত করেন। মার্কিন ডিজে, সংগীত প্রযোজক এবং গীতিকার মার্ক রনসন, লেট ইট হ্যাপেন এর গানের কথাকে শতাব্দীর অন্যতম সেরা হিসাবে আখ্যায়িত করেন। অ্যালবামটির চুতুর্থ ট্র্যাক "দ্য লেস আই নো দ্য বেটার" অস্ট্রেলিয়ার সরকারি অনুদানপুষ্ট রেডিও স্টেশন ট্রিপল জে'র "হটেস্ট ওয়ান হান্ড্রেড অফ দ্য ডেকেইড" তালিকায় প্রথম স্থান অর্জন করে। ২০২১ সালের মে মাসে সংগীতটি ১ বিলিয়ন স্ট্রিমের মাইলফলক অর্জন করে।

তথ্যসূত্র 

২০১৫-এর অ্যালবাম
হোম স্টুডিওতে রেকর্ডকৃত অ্যালবাম
বাদ্যযন্ত্রের রক অ্যালবাম
রক অ্যালবাম
টেম ইম্পালার অ্যালবাম
রাজেন্দ্রনাথ সেন

রাজেন্দ্রনাথ সেন (১৮৭৮ — ১৯৩৬) একজন বিশিষ্ট বাঙালি উদ্যোগপতি ও শিক্ষাবিদ।

প্রারম্ভিক জীবন
রাজেন্দ্রনাথ এর পিতার নাম মধুসূদন সেন। সেন্ট জেভিয়ার্স কলেজ থেকে এফ এ পাশ করেন ও ১৮৯৮ সালে প্রেসিডেন্সী কলেজ থেকে ফিজিক্স ও কেমিস্ট্রিতে প্ৰথম হয়ে এম.এ. পরীক্ষায় উত্তীর্ণ হন এবং কিছুদিন উত্তরপাড়া কলেজ ও ঢাকার জগন্নাথ কলেজে শিক্ষকতা করেন। ১৯০৭ সালে ঘোষ স্কলারশিপ নিয়ে বিলাত যান এবং লীডস বিশ্ববিদ্যালয় থেকে এমএসসি পাশ করেন তিনি।

অবদান
দেশে ফিরে ১৯১০ সালে ইন্ডিয়ান এড়ুকেশনাল সার্ভিসে মনোনীত হন রাজেন্দ্রনাথ। তিনি ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, শিবপুর অর্থাৎ বেঙ্গল ইঞ্জিনিয়ারিং কলেজের কেমিষ্ট্রি বিভাগে অধ্যাপনা শুরু করেন। ১৯১৮ থেকে ১৯৩২ খৃস্টাব্দ পর্যন্ত প্রেসিডেন্সী কলেজে অধ্যাপনার পর কৃষ্ণনগর সরকারী কলেজের অধ্যক্ষ হিসাবে দায়িত্ব নেন রাজেন্দ্রনাথ। ১৯১৬ সালে তিনি বন্ধু বীরেন্দ্রনাথ মৈত্র ও খগেন্দ্ৰচন্দ্র দাশের সহযোগে ক্যালকাটা কেমিক্যাল কোম্পানী প্রাইভেট লিমিটেড স্থাপন করেন।

তথ্যসূত্র

১৮৭৮-এ জন্ম
১৯৩৬-এ মৃত্যু
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বাঙালি শিক্ষাবিদ
বাঙালি শিল্পদ্যোগী
জগন্নাথ কলেজের শিক্ষক
আল-আকসা বিশ্ববিদ্যালয়

আল-আকসা বিশ্ববিদ্যালয় () ১৯৫৫ সালে প্রতিষ্ঠিত একটি ফিলিস্তিনী বিশ্ববিদ্যালয়। এটি ফিলিস্তিনের গাজা শহরে অবস্থিত। এটিই দেশটির প্রাচীনতম সরকারি উচ্চশিক্ষা প্রতিষ্ঠান। এতে প্রায় ২৬,০০০ শিক্ষার্থী ও ১৪০০ কর্মকর্তা-কর্মচারী আছেন, যাদের মধ্যে প্রভাষক ও অধ্যাপক রয়েছেন ৩০০ জন।

ইতিহাস 
১৯৫৫ খ্রিস্টাব্দে যোগ্য শিক্ষক প্রস্তুত করার জন্য মিশরীয় প্রশাসনের অধীনে একটি শিক্ষক ইনস্টিটিউট গঠন করা হয়। ১৯৯১ খ্রিস্টাব্দে ইনস্টিটিউটটি কলেজে রূপান্তরিত হয়, যা সরকারি শিক্ষা কলেজ (كلية التربية الحكومية) নামে পরিচিত ছিল। ১৯৯৪ সালে এটি মিশরের আইন শামস বিশ্ববিদ্যালয়ের সাথে একটি যৌথ গ্র্যাজুয়েট প্রোগ্রাম চালু করে। ২০০১ সালের ২১ সেপ্টেম্বর কলেজটি বিশ্ববিদ্যালয়ে উন্নীত হয় এবং এর নামকরণ করা হয় আল-আকসা বিশ্ববিদ্যালয়। এটি ১১ সদস্য বিশিষ্ট একটি উপদেষ্টা পরিষদ কর্তৃক পরিচালিত হয়।

অনুষদ 
 ফলিত বিজ্ঞান অনুষদ
 কলা ও মানবিক অনুষদ
 শিক্ষা অনুষদ
 চারুকলা অনুষদ
 মিডিয়া অনুষদ
 ব্যবস্থাপনা ও অর্থ অনুষদ
 শারীরিক শিক্ষা ও ক্রীড়া অনুষদ
 তথ্য প্রযুক্তি অনুষদ
 চিকিৎসা বিজ্ঞান অনুষদ

আরও দেখুন 
 ফিলিস্তিন বিশ্ববিদ্যালয়
 ফিলিস্তিনের বিশ্ববিদ্যালয়সমূহের তালিকা

তথ্যসূত্র 

১৯৯১-এ প্রতিষ্ঠিত শিক্ষাপ্রতিষ্ঠান
গাজা ভূখণ্ডের বিশ্ববিদ্যালয় ও কলেজ
গাজা
আল-আকসা মসজিদ
১৯৫৫-এ প্রতিষ্ঠিত শিক্ষাপ্রতিষ্ঠান
হারাম আল শরিফ
১৯৫৫-এ প্রতিষ্ঠিত বিশ্ববিদ্যালয় ও কলেজ
জগদলপুর বিমানবন্দর

জগদলপুর বিমানবন্দর (IATA : JGB, ICAO: VEJR) একটি আঞ্চলিক বিমানবন্দর যা ভারতের ছত্তিসগড় রাজ্যের জগদলপুরের নিকটে অবস্থিত। ভারতের বিমানবন্দর কর্তৃপক্ষ (AAI) বিমানবন্দরের উন্নয়নের জন্য জুলাই ২০১৩ সালে প্রাক-সম্ভাব্যতা সমীক্ষা চালিয়েছিল এবং ভিজ্যুয়াল ফ্লাইট রুলস (VFR) এর শর্তে বিমানের পরিচালনা অনুমোদনের অনুমোদন দেয়। বিমানবন্দরটি সরকারের উড়ান প্রকল্পের আওতায় প্রতিষ্টিত করা হয়েছিল এবং জুলাই ২০১৭ সনে এই বিমানবন্দরের টার্মিনাল ভবন নির্মাণের ভিত্তিপ্রস্তর স্থাপন করা হয়।  2019 সালে এয়ারফিল্ডটি 3 C বিভাগে উন্নীত করা হয়েছিল, ATR-72 ধরনের বিমানের পরিচালনার অনুমতি দেয়। ২০২০ সালের ২১ সেপ্টেম্বর অ্যালায়েন্স এয়ার  ATR-72 বিমান ব্যবহার করে হায়দরাবাদ এবং রায়পুরে ফ্লাইট শুরু করে। বর্তমানে জগদলপুর বিমানবন্দরের নাম পরিবর্তন করা হয়েছে, নতুন নাম রাখা হয়েছে  মা দান্তেশ্বরী বিমানবন্দর, জগদলপুর।

তথ্যসূত্র 

ছত্তিসগড়ের বিমানবন্দর
উইকিউপাত্তে স্থানাঙ্ক আছে
কিরিমানজেশ্বর

কিরিমানজেশ্বর ভারতের কর্ণাটকের দক্ষিণ রাজ্যের একটি গ্রাম, এটি শ্রী অগষ্ঠ্যেশ্বর মন্দিরের জন্য সুপরিচিত। এটি কর্ণাটকের উদুপি জেলার বাইন্দুর তালুকায় অবস্থিত।

ডেমোগ্রাফিক্স 
ভারতের ২০০১ সালের আদম শুমারি অনুসারে কিরিমানজেশ্বর জনসংখ্যা মোট ৭৩৭৮ জন এরমধ্যে পুরুষ ৩২১৫ জন এবং মহিলা ৪১৬৩ জন।

আরো দেখুন 

 উদুপি
 কর্ণাটকের জেলার তালিকা

তথ্যসূত্র

বহিঃসংযোগ 
 http://Udupi.nic.in/

উড়ুপি জেলার গ্রাম
রাধানগর

রাধানগর () ভারতের পশ্চিমবঙ্গ রাজ্যের হুগলি জেলার আরামবাগ মহকুমার একটি গ্রাম। এই খানাকুল শহর হল বাংলার নবজাগরণের পুরোধা ব্যক্তিত্ব রাজা রামমোহন রায়ের পৈতৃক বাসস্থান। এটি খানাকুলের নিকটবর্তী একটি গ্রাম। তারকেশ্বর অথবা আরামবাগ পৌরশহর হতে পৌঁছানো যায়। খানাকুল শহর এর কাছেই মুন্ডেশ্বরী নদী প্রবাহিত।

রাজা রামমোহনের পৈতৃক বাড়ি নাঙ্গুলপাড়ায়।  তার বাড়ির ধ্বংসাবশেষ এখনও দেখতে পাওয়া যায় সেখানে। এই খানাকুল শহর এ তার স্মৃতিতে একটি স্নাতক স্তরের কলেজ স্থাপিত হয়েছে।

এছাড়াও বাংলার বর্ধিষ্ণু সর্বাধিকারী পরিবারের বহু জ্ঞানীগুণী ব্যক্তিত্বেরও জন্মস্থান রাধানগর। এঁরা হলেন 'সঙ্গীতলহরী' ও 'তীর্থভ্রমণ' গ্রন্থের রচয়িতা যদুনাথ সর্বাধিকারী ও তার খ্যাতিমান পুত্র ও পৌত্রেরা। তারা হলেন ঈশ্বরচন্দ্র বিদ্যাসাগরের ঘনিষ্ট ও আবাল্য বন্ধু প্রসন্নকুমার সর্বাধিকারী। তার ভ্রাতা বিখ্যাত চিকিৎসক সূর্যকুমার সর্বাধিকারী, যশস্বী সাংবাদিক ও হিন্দু প্যাট্রিয়ট পত্রিকার সম্পাদক রাজকুমার সর্বাধিকারী। সূর্যকুমার সর্বাধিকারীর সাত পুত্রের জ্যেষ্ঠ হলেন ডা সত্যপ্রসাদ, দ্বিতীয় পুত্র শিক্ষাব্রতী ও  কলকাতা বিশ্ববিদ্যালয়ের প্রথম বেসরকারী উপাচার্য দেবপ্রসাদ সর্বাধিকারী, তৃতীয়জন শল্যচিকিৎসক সুরেশপ্রসাদ একমাত্র বেসরকারী ব্যক্তি হয়েও আই.এম.এস এর লেফটেন্যান্ট কর্নেল উপাধি লাভ করেছিলেন। আর এক পুত্র  নগেন্দ্রপ্রসাদ ছিলেন ভারতের ফুটবল খেলার জনক ও খ্যাতনামা ক্রিকেটার। 

খানাকুল শহর এর কাছেই হুগলি জেলার কামারপুকুর শ্রীরামকৃষ্ণের ও পার্শ্ববর্তী পশ্চিম মেদিনীপুর জেলার বীরসিংহ গ্রামে ঈশ্বরচন্দ্র বিদ্যাসাগরের জন্মস্থান।

ভূগোল

অঞ্চল একদৃষ্টিতে 
মানচিত্রে অনুযায়ী উপস্থাপিত আরামবাগ মহকুমাকে দ্বারকেশ্বর নদ পূর্ব ও পশ্চিমে দুটি অংশে বিভক্ত করেছে। পশ্চিম অংশটি উজানের ও পাথুরে - এটি পার্শ্ববর্তী বাঁকুড়া জেলার ভূখণ্ডের সম্প্রসারণ। পূর্ব অংশটি পলল মাটির সমতল অঞ্চল। এই অংশে রেলপথ, রাস্তাঘাট আছে এবং বন্যা-নিয়ন্ত্রণের ব্যবস্থাদিও  এই অংশে।  অঞ্চলটিতে গ্রামীণ জনসংখ্যা ৯৯.৭৭%  এবং শহরাঞ্চলের জনসংখ্যা ৫.২৩% জনগোষ্ঠী বসবাস করে। 

দ্রষ্টব্য: মানচিত্রটি মহকুমার কয়েকটি উল্লেখযোগ্য অবস্থান উপস্থাপন করেছে। মানচিত্রে চিহ্নিত সমস্ত স্থান বৃহত্তর পূর্ণ পর্দার মানচিত্রে লিঙ্কযুক্ত।

গ্রাম পঞ্চায়েত 
খানাকুল ১ নম্বর সমষ্টি উন্নয়ন ব্লকে দুটি গ্রাম পঞ্চায়েত রামমোহন ১ এবং রামমোহন ২। রাধানগর ও নাঙ্গুলপাড়া উভয়ই রামমোহন ১ এর অন্তর্গত।

রামমোহন -১ গ্রাম পঞ্চায়েতের গ্রামগুলি হল -  গৌড়াঙ্গপুর, জগন্নাথপুর, আমরপুর, জাকরি, সারদা, কলিম্বা, রঘুনাথপুর, নাঙ্গুলপাড়া, সাহানপুর, চক সোনাটিক্রি, ধামলা, পশ্চিম রাধানগর এবং সেনপুর। রামমোহন -২ গ্রাম পঞ্চায়েতের গ্রামগুলি হল-  শ্রীরামপুর, কায়বা, আটঘরা, সেকেন্দারপুর, গোবিন্দপুর, খামারগোড়, মাইখন্দ এবং হেলান।

ডেমোগ্রাফিক্স 
পশ্চিম রাধানগর গ্রামের জনসংখ্যা হল ২,২২০ এবং নাঙ্গুলপাড়ার ১,৬৩৮ জন। বালিপুর পঞ্চায়েতের অন্তর্গত পূর্ব রাধানগরের জনসংখ্যা ৪,৮৭৮

শিক্ষা 
১৯৬৪ খ্রিস্টাব্দে রাধানগর গ্রামে একটি স্নাতক স্তরের ডিগ্রি কলেজ রাজা রামমোহন রায় মহাবিদ্যালয় প্রতিষ্ঠিত হয়।

তথ্যসূত্র 

হুগলি জেলার গ্রাম
উইকিউপাত্তে স্থানাঙ্ক আছে
প্রতিজ্ঞাত দেশ

প্রতিজ্ঞাত দেশ (, ha'aretz hamuvtakhat; ), যা দুগ্ধমধুপ্রবাহী দেশ নামেও পরিচিত, হল তানাখ (হিব্রু বাইবেল বা পুরাতন নিয়ম) অনুসারে সেই দেশ যেটির ব্যাপারে ঈশ্বর অব্রাহাম ও তাঁর বংশধরদের কাছে প্রতিজ্ঞা করেছিলেন এবং পরবর্তীতে তা প্রদান করেছিলেন। আধুনিক পরিপ্রেক্ষিতে প্রতিজ্ঞাত দেশ কথাটি একটি চিত্র বা ধারণা প্রকাশ করে যা ইহুদি জাতির আবাসভূমি এবং পরিত্রাণ ও মুক্তির সাথে সম্পর্কিত। এছাড়াও এই ভূমির
কথা কুরআনেও উল্লেখ রয়েছে এবং মুসলিমদের কাছেও এটি তাদের প্রতিশ্রুত ভূমি
বা পবিত্র ভূমি। 

ঈশ্বর সর্বপ্রথম অব্রাহামের নিকট দিব্য করেন ():

সেই দিন সদাপ্রভু অব্রামের সহিত নিয়ম স্থির করিয়া কহিলেন, “আমি মিসরের নদী অবধি মহানদী, ফরাৎ নদী পর্যন্ত এই দেশ তোমার বংশকে দিলাম; কেনীয়, কনিষীয়, কদমোনীয়, হিত্তীয়, পরিষীয়, রফায়ীয়, ইমোরীয়, কনানীয়, গির্গাশীয় ও যিবূষীয় লোকদের দেশ দিলাম।”

তিনি পরবর্তীতে অব্রাহামের পুত্র ইস্‌হাক () এবং এরপর ইস্‌হাকের পুত্র যাকোবের () নিকট তাঁর প্রতিশ্রুতি রক্ষা করেছিলেন। যাত্রাপুস্তকের বর্ণনা অনুযায়ী প্রতিজ্ঞাত দেশের সীমা সূফসাগর অবধি পলেষ্টীয়দের সমুদ্র পর্যন্ত, এবং প্রান্তর অবধি ফরাৎ নদী পর্যন্ত নিরূপিত হয় ()। মোশির নেতৃত্বে মিসর দেশ থেকে যাত্রার পর ইস্রায়েলীয়রা কনান দেশের ক্ষুদ্র অংশ এবং যর্দন নদীর পূর্বাংশ বিজয় ও দখল করেছিল ()। দ্বিতীয় বিবরণ এই দখলকে ঈশ্বরের প্রতিশ্রুতি পূরণ হিসাবে উপস্থাপন করে ()। মোশি ঈশ্বরের প্রকৃত প্রতিজ্ঞার সীমানার ব্যাপারে চিন্তাভাবনা করে পূর্বানুমান করেছিলেন যে ঈশ্বর পরবর্তীকালে ইস্রায়েলীয়দের দেশ প্রদান করতে পারেন – যদি তারা নিয়মের প্রতি অনুগত থাকে ()।

প্রতিজ্ঞাত দেশের ধারণাটি সিয়োনবাদের মূল ভিত্তি, যার বক্তব্য অনুসারে আধুনিক ইহুদিরা হল ইস্রায়েলীয় ও মকাবীয়দের উত্তরসূরী, ফলে এর মাধ্যমে তারা তাদের “জাতীয় জন্মভূমি” পুনঃপ্রতিষ্ঠার অধিকার লাভ করে। ফিলিস্তিনিরাও নিজেদের ইস্রায়েলীয় ও মকাবীয়সহ ফিলিস্তিন অঞ্চলে বসবাসকারী অন্যান্য জাতিগোষ্ঠীর বংশধর বলে দাবি করে।

আফ্রিকান-আমেরিকান আধ্যাত্মিকরা দাসত্ব থেকে রক্ষা পাওয়ার জন্য “প্রতিজ্ঞাত দেশের” চিত্রকে স্বর্গ হিসাবে কল্পনা করত
যেখানে প্রায়শই মৃত্যুর মাধ্যমে পৌঁছানো যায়। এই চিত্র ও ধারণাটি বিভিন্ন জনপ্রিয় সংস্কৃতি, বক্তৃতা ও ভাষণেও আবির্ভূত হয়, যেমন, মার্টিন লুথার কিংয়ের ১৯৬৮ সালের “আমি পর্বতচূড়ায় গিয়েছি” ভাষণে:

 “আমি কেবল ঈশ্বরের ইচ্ছা পালন করতে চাই এবং তিনি আমাকে পর্বতে ওঠার অনুমতি দিয়েছেন। আমি সন্ধান করেছি এবং আমি প্রতিজ্ঞাত দেশটি দেখেছি। আমি সম্ভবত আপনাদের সাথে সেখানে যেতে পারব না৷ তবে আজ রাতে আমি আপনাদের জানতে চাই যে, আমরা জনগণ হিসাবে প্রতিজ্ঞাত দেশে পৌঁছে যাব। সুতরাং আমি আজ খুশি, আজ আমি কোন কিছুর জন্য উদ্বিগ্ন নই। আমি কোনও মানুষকে ভয় করি না। আমার দুচোখ প্রভুর পুনরাগমনের গৌরব দেখেছে।”

ঐশী প্রতিজ্ঞা

অব্রাহামের বংশধরগণ

খ্রিস্টান ব্যাখ্যা

গণনা পুস্তক অনুযায়ী সীমানা

আরও দেখুন 
 ইস্রায়েল দেশ
 পবিত্র দেশ
 কনান
 শমরিয়া
 তিবিরিয়া
 ইস্রায়েল ও যিহূদা যুক্তরাজ্য
 ইস্রায়েল রাজ্য
 যিহূদা রাজ্য
 যিহূদিয়া
 রোমীয় যিহূদিয়া প্রদেশ

তথ্যসূত্র

ইব্রাহিম
আদি পুস্তক
কেনান
হিব্রু বাইবেলে উল্লেখিত স্থান
হিব্রু বাইবেলের শব্দ ও বাক্যাংশ
ইসরায়েলের ভূমি
জায়নবাদ
হিব্রু বাইবেলের স্থান
তাহানুথ

তাহানূথ হল পূর্ব ও ইসলামিক আরবের প্রথমদিকের একটি ধর্মীয় অনুশীলন, যেখানে অংশগ্রহণকারীরা বিচ্ছিন্ন হয়ে একাকি সময় কাটাত এবং পৌত্তলিকতা থেকে কিছু সময়ের জন্য দূরে সরে থাকতো।

ব্যুৎপত্তি 
ব্লিকারের মতে তাহানুথ শব্দটি বিভিন্ন উপায়ে ব্যাখ্যা করা হয়েছে।  ঐতিহ্যগতভাবে তাহানূথ অর্থ নির্জনতায় সময় কাটানো, যেমনটি ৬ষ্ঠ ৭ম শতাব্দীতে মক্কার প্রধান উপজাতি কুরাইশ এবং নবী মুহাম্মদ দ্বারা অনুশীলন করা হয়, যিনি প্রতি বছর হীরা পর্বতে বিচ্ছিন্নভাবে সময় কাটান, যেখানে তিনি নবুুুয়ত পেয়েছিলেন।

আরোও দেখুন 

 হানিফ

তথ্যসূত্র

বহিঃসংযোগ 
 তাহানুথ, উইকিশিয়া
 স্যালি মল্লাম, বিশ্বাসীদের সম্প্রদায়

ইসলামি পরিভাষা
দ্য সিলভার চেয়ার

দ্য সিলভার চেয়ার ১৯৫৩ খ্রিস্টাব্দে জিওফ্রি ব্লিস প্রকাশিত সি. এস. লিউইস রচিত একটি শিশুতোষ কল্প-উপন্যাস। এটি দ্য ক্রনিকলস্ অব নার্নিয়ার (১৯৫০-৫৬) সাতটি উপন্যাসের মধ্যে প্রকাশিত চতুর্থ উপন্যাস। অন্যসব উপন্যাসগুলোর মত এটিরও অলঙ্করণ করেছেন পউলিন বেইনিস, যা পরবর্তী সংস্করণগুলোতেও ব্যবহৃত হয়েছে।

উপন্যাসটির গল্প শুরু হয় নার্নিয়ায় দ্য ভয়েজ অব দ্য ডন ট্রেডারের ঘটনাবলীর কয়েক দশক এবং ইংল্যান্ডের সময়ের এক বছর পর। রাজা দশম ক্যাস্পিয়ান এখন বৃদ্ধ এবং তার সন্তান ও সিংহাসনের একমাত্র উত্তরসূরী রাজকুমার রিলিয়ান নিখোঁজ। আসলান ইংল্যান্ডের ইউস্টাচ স্ক্রাব ও তার সহপাঠী জিল পুলকে নার্নিয়ায় পাঠায় রিলিয়ানকে খুঁজে বের করার জন্য। ইংল্যান্ডে ইউস্টাচ আর জিল একটি অত্যন্ত বাজে বোর্ডিং স্কুলে পড়ালেখা করতো।

লিউইসনদ্য সিলভার চেয়ার উপন্যাসটি নিকোলাস হার্ডিকে উৎসর্গ করেছিলেন। তিনি লিউইসের সাথে ইংকলিঙসের সদস্য কলিন হার্ডির পুত্র।

যুক্তরাষ্ট্রে উপন্যাসটির মার্কিন সংস্করণটির প্রকাশক ছিল ম্যাকমিলান ইউএস। 

বিবিসি ১৯৯০ সালে দ্য সিলভার চেয়ার উপন্যাস অবলম্বনে ছয় পর্বের একটি ধারাবাহিক নির্মাণ করেছিল।

তথ্যসূত্র

১৯৫৩-এর ব্রিটিশ উপন্যাস
জিওফ্রি ব্লিসের বই
শিশুতোষ কল্প-উপন্যাস
পরবর্তী কিস্তির উপন্যাস
জানলুকা মানচিনি

জানলুকা মানচিনি (, ; জন্ম: ১৭ এপ্রিল ১৯৯৬) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব রোমা এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলে থাকেন।

২০১৭ সালে, মানচিনি ইতালি অনূর্ধ্ব-২১ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইতালির বয়সভিত্তিক দলের হয়ে খেলার পর, তিনি ২০১৯ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।

প্রারম্ভিক জীবন
জানলুকা মানচিনি ১৯৯৬ সালের ১৭ই এপ্রিল তারিখে ইতালির পোন্তেদেরায় জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 
 
 
 

১৯৯৬-এ জন্ম
জীবিত ব্যক্তি
আতালান্তা বেরগামাস্কা কালচোর খেলোয়াড়
পেরুজা কালচোর খেলোয়াড়
ইতালীয় ফুটবলার
আসোচাৎসিওনে স্পোর্তিভা রোমার খেলোয়াড়
ইতালির আন্তর্জাতিক ফুটবলার
সেরিয়ে বি-এর খেলোয়াড়
সেরিয়ে আ-এর খেলোয়াড়
এসিএফ ফিওরেন্তিনার খেলোয়াড়
ফুটবল রক্ষণভাগের খেলোয়াড়
ফুটবল সেন্ট্রাল ডিফেন্ডার
উয়েফা ইউরো ২০২৪-এর খেলোয়াড়
উয়েফা কনফারেন্স লিগ বিজয়ী খেলোয়াড়
ইতালির অনূর্ধ্ব-২১ আন্তর্জাতিক ফুটবলার
সংবাদমাধ্যমের স্বাধীনতার সূচক

সংবাদমাধ্যমের স্বাধীনতার সূচক () হল বিশ্বের দেশসমূহের একটি বাৎসরিক মর্যাদাক্রম। ফ্রান্সের প্যারিসভিত্তিক র‍্যপর্তের সঁ ফ্রোঁতিয়ের ("সীমান্তহীন প্রতিবেদকগণ") নামক একটি আন্তর্জাতিক সংগঠন তালিকাটি ২০০২ সাল থেকে সংকলন ও প্রকাশ করে আসছে। প্রতিটি তালিকা পূর্ববর্তী বছরে বিভিন্ন দেশের সংবাদমাধ্যমসমূহের স্বাধীনতার অবস্থা সম্পর্কে সংগঠনটির নিজস্ব মূল্যায়নের ভিত্তিতে সংকলন করা হয়। প্রতিটি দেশে সাংবাদিক, সংবাদ সংগঠন ও সংস্থা, ও ইন্টারনেট ব্যবহারকারীদের মত প্রকাশের ও সংবাদ প্রকাশের স্বাধীনতার মাত্রা এবং জাতীয় কর্তৃপক্ষসমূহ এই স্বাধীনতাকে সম্মান করার জন্য কী কী প্রচেষ্টা হাতে নিয়েছে, সেই ব্যাপারগুলির প্রতিফলন ঘটানোর উদ্দেশ্যে তালিকাটি নির্মাণ করা হয়। তবে র‍্যপর্তের সঁ ফ্রোঁতিয়ের সাবধানতার সাথে এই মন্তব্য রাখে যে সূচকটি কেবলমাত্র সংবাদমাধ্যমের স্বাধীনতার সাথ সম্পৃক্ত, এতে সাংবাদিকতার গুণমান পরিমাপ করা হয় না এমনকি সাধারণভাবে মানবাধিকার লঙ্ঘনেরও ব্যাপারগুলিতেও এখানে দৃষ্টিপাত করা হয় না।

এই প্রতিবেদনটি অংশত একটি প্রশ্নমালার উপর ভিত্তি করে রচিত হয়। এতে সাতটি মানদণ্ড ব্যবহার করা হয়: বহুত্ববাদ (যা সংবাদমাধ্যম জগতে মতামতসমূহের প্রতিনিধিত্বের মাত্রা নির্দেশ করে), সংবাদমাধ্যমের স্বাধীনতা, পরিবেশ ও আত্ম-বিবাচন, আইনি কাঠামো, স্বচ্ছতা, অবকাঠামো ও অপব্যবহার। প্রশ্নমালাটিতে সংবাধমাধ্যমসমূহ যে আইনি কাঠামোর অধীনে কাজ করে (যেমন সংবাদমাধ্যমের দ্বারা কোনও আইন লঙ্ঘন হলে শাস্তি, কিছু কিছু 
প্রকারের সংবাদমাধ্যমের উপর রাষ্ট্রের একচেটিয়া কর্তৃত্ব, কীভাবে সংবাদমাধ্যমগুলিকে নিয়ন্ত্রণ করা হয়, ইত্যাদি) এবং জনগণের জন্য উন্মুক্ত সংবাদমাধ্যমগুলির স্বাধীনতার মাত্রাকে ধর্তব্যে নেয়। এছাড়া এটিতে 
পরিগণক আন্তর্জাল তথা ইন্টারনেটে তথ্যের অবাধ প্রবাহের কোনও লঙ্ঘন হচ্ছে কি না, সে ব্যাপারটিও বিচার করা হয়।

র‍্যপর্তের সঁ ফ্রোঁতিয়েরের কর্মচারীবৃন্দ সারা বছর ধরে সাংবাদিক, ইন্টারনেট নাগরিক ও সংবাদমাধ্যমকর্মীদের বিরুদ্ধে সহিংস ঘটনাগুলির উপরে (যেগুলির মধ্যে রাষ্ট্র, সশস্ত্র জঙ্গী, গুপ্ত সংস্থা, চাপ প্রদানকারী দল, ইত্যাদির দ্বারা সংঘটিত অপব্যবহারের ঘটনাগুলিও অন্তর্ভুক্ত) নজরদারি করেন এবং এই ব্যাপারটিও সামগ্রিক ফলাফলের উপরে প্রভাব ফেলে। প্রতিবেদনের সাংখ্যিক ফলাফলের মান কম হলে তা সংবাদমাধ্যমের অধিকতর স্বাধীনতা নির্দেশ করে। এই প্রশ্নমালাটি র‍্যপর্তের সঁ ফ্রোঁতিয়েরের অংশীদারী সংস্থাগুলির কাছে প্রেরণ করা হয়: পাঁচ মহাদেশে অবস্থিত মত প্রকাশের স্বাধীনতা সংশ্লিষ্ট ১৮টি বেসরকারী সংস্থা, সারা বিশ্বব্যাপী সংগঠনটির ১৫০ জন প্রতিবেদক এবং বিভিন্ন সাংবাদিক, গবেষক, আইনবিদ ও মানবাধিকার কর্মীগণ এর মধ্যে পড়েন।

২০২১ সালের তালিকা অনুযায়ী সংবাদমাধ্যমের স্বাধীনতার সূচকে সর্বোচ্চ অবস্থানে অবস্থিত দেশগুলি ছিল নরওয়ে, ফিনল্যান্ড, সুইডেন, ডেনমার্ক, কোস্তা রিকা, নেদারল্যান্ডস, জামাইকা, নিউজিল্যান্ড, পর্তুগাল ও সুইজারল্যান্ড। এর বিপরীতে সবচেয়ে নিচের অবস্থানে ছিল ইরিত্রিয়া, উত্তর কোরিয়া, তুর্কমেনিস্তান, চীন, জিবুতি, ভিয়েতনাম, ইরান, সিরিয়া, লাওস ও কিউবা।

আরও দেখুন 

 দেশ অনুযায়ী তথ্য ও মতামত দমন 
 দেশ অনুযায়ী ইন্টারনেটে তথ্য ও মতামত দমন 
 স্বাধীনতা সূচকসমূহের তালিকা

তথ্যসূত্র

বহিঃসংযোগ
 সংবাদমাধ্যমের স্বাধীনতার সূচকের পূর্ণাঙ্গ মর্যাদাক্রমগুলির তালিকা
 সংবাদমাধ্যমের স্বাধীনতার সূচকে সম্পর্কে তথ্য

আন্তর্জাতিক মর্যাদাক্রম
দেশ অনুযায়ী সংবাদমাধ্যমের স্বাধীনতা
সংবাদমাধ্যমের স্বাধীনতা
সাংবাদিকতা বিষয়ক তালিকা
দেশ অনুযায়ী সংবাদপত্রের স্বাধীনতা
সংবাদপত্রের স্বাধীনতা
সাংবাদিকতার তালিকা
স্লাভিয়ায় ইসলাম

ইসলাম স্লাভিয়া অঞ্চলে মেনে চলা দ্বিতীয় বৃহত্তম  ধর্ম। বিশেষ করে  বলকান, বসনিয়া ও হার্জেগোভিনা, মন্টিনিগ্রো, বুলগেরিয়া এবং বলকানের আশেপাশের কিছু স্লাভিক অঞ্চল এবং রাশিয়ার কিছু অংশে অবস্থিত। স্লাভিয়ায় প্রায় ৪০ লক্ষ মুসলমান রয়েছে, যা তাদেরকে ইসলামের উল্লেখযোগ্য অংশ সহ ইউরোপের সমস্ত আদিবাসী জাতিগোষ্ঠীর মধ্যে সবচেয়ে গুরুত্বপূর্ণ আদিবাসী জাতিগোষ্ঠী তে পরিণত করেছে।

ইতিহাস
ইসলাম প্রায় ষোড়শ ও সপ্তদশ শতাব্দীতে উসমানীয় সাম্রাজ্যের মাধ্যমে বলকান এবং পূর্ব ইউরোপে প্রথম প্রবেশ করে। পরে বসনিয়া ও হার্জেগোভিনার সাথে ইসলামীকরণ ঘটে। উসমানীয় সাম্রাজ্যের সময়েইই পূর্ব ইউরোপ এবং বলকানের চারপাশে ইসলামের প্রসার শুরু হয় , তখন এখানের জনগণের মধ্যে এটি জনপ্রিয় হয়ে ওঠে এবং এইভাবে ইসলামকে স্লাভিয়ায় একটি প্রধান ধর্ম হিসাবে অনুশীলন করা হয়।

সম্প্রদায় 
পুরো স্লাভিয়ার আশেপাশের বেশিরভাগ মুসলিম ভারতীয় উপমহাদেশে বসবাসরত মুসলমানদের মতো সুন্নি ইসলামের হানাফী মাযহাবের অন্তর্ভুক্ত।

তথ্যসূত্র 

ইউরোপে ইসলাম
ভি. এস. অচ্যুতানন্দন

ভি. এস. অচ্যুতানন্দন (জন্ম ২০শে অক্টোবর, ১৯২৩) একজন ভারতীয় রাজনৈতিক নেতা। তিনি ২০০৬ সাল থেকে ২০১১ সাল পর্যন্ত ভারতের দক্ষিণে কেরল রাজ্যের মুখ্যমন্ত্রী ছিলেন। ২০১৬ থেকে ২০২১ পর্যন্ত ভি. এস. অচ্যুতানন্দন ক্যাবিনেট মন্ত্রী সমমর্যাদা সম্পন্ন কেরলের প্রশাসনিক সংস্কার কমিশনের চেয়ারম্যানের দায়িত্ব পালন করেছেন। তিনি তিনবার কেরল বিধানসভার বিরোধী দলনেতার ভুমিকাও সামলেছেন।

১৯৮৫ থেকে জুলাই, ২০০৯ পর্যন্ত ভি. এস. অচ্যুতানন্দন ভারতের কমিউনিস্ট পার্টি (মার্ক্সবাদী) দলের পলিটব্যুরো কমিটির সদস্য ছিলেন। তারপর দলের সাথে মতাদর্শগত বিরোধের জন্য তিনি পলিটব্যুরো কমিটি থেকে বাদ পড়েন।

ভি. এস. অচ্যুতানন্দন  মুখ্যমন্ত্রী থাকাকালীন বিভিন্ন কর্মকাণ্ডের সূচনা করেছিলেন। তার সময়কালে মুন্নারে বেআইনি ভাবে দখলে থাকা একরের পর একর জমি উদ্ধার করা হয়। তিনি সিনেমা শিল্পে পাইরেসি বিরোধী অভিযান চালু করেন এবং লটারি মাফিয়ার বিরুদ্ধেও কর্মসূচী গ্রহণ করে তার সরকার। তিনি এবং সরকার দুর্নীতিতে অভিযুক্ত প্রাক্তন  বিদ্যুৎমন্ত্রী পি. বালাকৃষ্ণা পিল্লাইয়ের বিরুদ্ধে তদন্ত শুরু করেন।

ভি. এস. অচ্যুতানন্দনের সরকার কেরলে বিশেষ করে শিক্ষাক্ষেত্রে  ফ্রী সফটওয়্যার প্রদান কর্মসূচীর উপর জোর দেয়।

২০১০ সালে কেরলের মুখ্যমন্ত্রী থাকাকালীন প্রবীণ এই বাম নেতা প্রথম প্রেম জিহাদ এর বিষয়টি উত্থাপন করেছিলেন।

প্রারম্ভিক জীবন

তথ্যসূত্র 

১৯২৩-এ জন্ম
ভারতীয় নাস্তিক
কেরলের মুখ্যমন্ত্রী
কেরলের ভারতের কমিউনিস্ট পার্টি (মার্ক্সবাদী) এর রাজনীতিবিদ
জীবিত ব্যক্তি
মালয়ালী রাজনীতিবিদ
কেরলের রাজনীতিবিদ
ভারতের কমিউনিস্ট পার্টি (মার্ক্সবাদী) এর মুখ্যমন্ত্রী
কেরল বিধানসভার সদস্য ১৯৬৭-১৯৭০
কেরল বিধানসভার সদস্য ১৯৭০-১৯৭৭
কেরল বিধানসভার সদস্য ১৯৯১-১৯৯৬
কেরল বিধানসভার সদস্য ২০০১-২০০৬
কেরল বিধানসভার সদস্য ২০০৬-২০১১
কেরল বিধানসভার সদস্য ২০১১-২০১৬
সুব্রত মুখোপাধ্যায়

সুব্রত মুখোপাধ্যায় (১৪ জুন ১৯৪৬—৪ নভেম্বর ২০২১) একজন ভারতীয় বাঙালি রাজনৈতিক নেতা, তিনি পশ্চিমবঙ্গ সরকারের একজন মন্ত্রিপরিষদ মন্ত্রী ও সর্বভারতীয় তৃণমূল কংগ্রেস দলের একজন অন্যতম নেতা ছিলেন।

জন্ম ও শিক্ষা জীবন

সুব্রত মুখোপাধ্যায়ের জন্ম ব্রিটিশ ভারতের অধুনা পশ্চিমবঙ্গের দক্ষিণ চব্বিশ পরগনা জেলার বজবজ সন্নিকটে সারেঙ্গাবাদে। পিতা স্কুল শিক্ষক আশুতোষ মুখোপাধ্যায় ও মাতা সাবিত্রী মুখোপাধ্যায়। তাদের আদি নিবাস ছিল অধুনা পূর্ব বর্ধমান জেলার পূর্বস্থলীর ন'পাড়া গ্রামে। তার ডাকনাম ছিল সন্তু। তিনি কলকাতার বঙ্গবাসী কলেজ থেকে  নৃবিজ্ঞানে স্নাতক হন এবং কলকাতা বিশ্ববিদ্যালয় থেকে  প্রত্নতত্ত্বে স্নাতকোত্তর ডিগ্রি লাভ করেন।

রাজনৈতিক জীবন 
কলকাতায় বঙ্গবাসী কলেজে পড়াশোনা করার সময় তিনি এনসিসি করতেন। ময়দানে কুচকাওয়াজে একসময় প্রিয়রঞ্জন দাশমুন্সির সঙ্গে আলাপ হয় এবং তার হাত ধরে তিনি প্রথমে রাজনীতিতে আসেন। ১৯৬০-এর দশকে তিনি ভারতীয় জাতীয় কংগ্রেসের অধিভুক্ত ছাত্র সংগঠন ছাত্র পরিষদে যোগ দেন।

মৃত্যু 
২৪ অক্টোবর ২০২১ হার্টের গুরুতর সমস্যা নিয়ে তিনি কলকাতার এসএসকেএম হাসপাতালে ভর্তি হন এবং ৪ নভেম্বর ২০২১ হৃদরোগে আক্রান্ত হয়ে ৭৫ বছর বয়সে কলকাতায় শেষ নিঃশ্বাস ত্যাগ করেন।

তথ্যসূত্র 

১৯৪৬-এ জন্ম
২০২১-এ মৃত্যু
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গের রাজ্য মন্ত্রিপরিষদের মন্ত্রী
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
কলকাতার রাজনীতিবিদ
বঙ্গবাসী কলেজের প্রাক্তন শিক্ষার্থী
পশ্চিমবঙ্গ বিধানসভার সদস্য ২০২১-২০২৬
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গ বিধানসভার সদস্য ১৯৭১-১৯৭২
পশ্চিমবঙ্গ বিধানসভার সদস্য ১৯৮২-১৯৮৭
পশ্চিমবঙ্গ বিধানসভার সদস্য ১৯৮৭-১৯৯১
পশ্চিমবঙ্গ বিধানসভার সদস্য ১৯৯১-১৯৯৬
জাতীয়তাবাদী কংগ্রেস পার্টির রাজনীতিবিদ
কলকাতার মহানাগরিক
২১শ শতাব্দীর ভারতের মেয়র
সুব্রত বক্সী

সুব্রত বক্সী (জন্ম: ২৩ জুলাই, ১৯৫০) একজন ভারতীয় বাঙালি রাজনৈতিক নেতা। তিনি বর্তমানে সর্বভারতীয় তৃণমূল কংগ্রেস দলের পশ্চিমবঙ্গ রাজ্য কমিটির সভাপতি এবং রাজ্যসভা্র সাংসদ। তিনি ২০১১ পশ্চিমবঙ্গ রাজ্য বিধানসভা নির্বাচনে ভবানীপুর আসন থেকে নির্বাচিত বিধায়কও ছিলেন।

তথ্যসূত্র 

১৯৫০-এ জন্ম
জীবিত ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গের রাজ্য মন্ত্রিপরিষদের মন্ত্রী
পশ্চিমবঙ্গের লোকসভা সদস্য
কলকাতা জেলার ব্যক্তি
পঞ্চদশ লোকসভার সদস্য
ষোড়শ লোকসভার সদস্য
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০০৬-২০১১
পশ্চিমবঙ্গ বিধানসভার সদস্য ২০১১-২০১৬
মদন মিত্র

মদন মিত্র  একজন বাঙালি রাজনৈতিক নেতা ও পশ্চিমবঙ্গ সরকারের প্রাক্তন মন্ত্রী।

জীবনের প্রথমার্ধ 
মিত্র কলকাতার ভবানীপুরের এক সম্ভ্রান্ত পরিবারের। ১৯৭১ সালে তিনি দক্ষিণ শহরতলির স্কুল থেকে পাস করেন। ১৯৭৬ সালে তিনি কলকাতা বিশ্ববিদ্যালয় থেকে ইতিহাসের স্নাতকোত্তর ডিগ্রি অর্জন করেছিলেন।

রাজনৈতিক ক্যারিয়ার

ব্যক্তিগত জীবন 
মদন মিত্রের বিয়ে হয়েছে অর্চনা মিত্রের সাথে। তাদের দুটি পুত্র স্বরূপ মিত্র এবং শুভরূপ মিত্র। স্বরূপ একজন ব্যবসায়ী এবং শুভরূপ একজন যুব রাজনীতিবিদ। স্বরূপের পুত্র মহরূপ ২০১৫ সালে জন্মগ্রহণ করেছিলেন।

বিতর্ক

তথ্যসূত্র

বহিঃসংযোগ

 

১৯৫৪-এ জন্ম
জীবিত ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
ভারতীয় বন্দী ও আটক
পশ্চিমবঙ্গের রাজ্য মন্ত্রিপরিষদের মন্ত্রী
পশ্চিমবঙ্গ বিধানসভার সদস্য ২০১১-২০১৬
২০শ শতাব্দীর ভারতীয় রাজনীতিবিদ
পশ্চিমবঙ্গ বিধানসভার সদস্য ২০২১-২০২৬
পশ্চিমবঙ্গের ভারতীয় জাতীয় কংগ্রেসের রাজনীতিবিদ
ভারতীয় চলচ্চিত্র অভিনেতা
২১শ শতাব্দীর ভারতীয় অভিনেতা
ভারতীয় অভিনয়শিল্পী-রাজনীতিবিদ
কলকাতার রাজনীতিবিদ
কলকাতার অভিনেতা